  Майя Бывальцева Ижкарын улӥсьёсты 2019-тӥ арын «Кышкыттэм но ӟечлыко автомобиль сюресъёс» йӧскалык ӵектосэз быдэсъянлы йылпумъянъёслы сӥзем калык кылзонъёсы ӧтё. Со сярысь ӵектослэн улосвыл офисэзлэн пресс-службаез ивортэ. Адямиос быдэстэм ужъёслэн пайдалыксы но ӟечлыксы пумысен мылкыдъёссэс вераны, озьы ик сюрес вылын югдурез умоятон, мынон-ветлонэз кышкыттэмлыко радъян пумысен ӵектонъёссэс шараяны быгатозы. Одӥг ласянь, со элькунын улӥсьёсты быдэстэм ужъёсын тодматыны луонлык. Мукет ласянь, «янгышъёс бордын ужан», куке милем сюрес вылтӥ ветлӥсьёс дунъет сёто. Ми кылӥськом, мае тупатыны кулэ ӟечгес ужъемышъёс басьтон понна Алексей Горбачёв, Удмуртиысь транспортъя но сюрес возёсъя министрКенешон кык люкетэн ортчоз. Нырысетӥез – заочной, мылкыд карисьёс юанъёссэс, дэмланъёссэс Удмуртиысь транспортъя но сюрес возёсъя министерстволэн mail@mtr.udmr.ru электрон почтаяз келяны быгато. Темаяз «Общественные обсуждения БКАД» гожтыны кулэ, нош пушказ одно ас нимез верано. Вазиськонъёсты 21-тӥ шуркынмонозь кутозы. Кыкетӥез – очной. Со 22-тӥ шуркынмонэ министерстволэн юртаз ортчоз (Киров нимо ульча, 22). Тодэ вайытом, 2019-тӥ арын Удмуртиын «Кышкыттэм но ӟечлыко автомобиль сюресъёс» йӧскалык ӵектосэз быдэсъянэ куать муниципал кылдытэтъёс пыриськизы – Ижкар, Вотка, Сарапул, Камбарка, Можга но Дэри ёрос. Тупатъязы 134,5 иськем улосвыл но интыысь сюресъёсты. Улосвыл трассаослэсь кык люкетсэс югдытӥзы, тямысаз – лёгъёс лэсьтӥзы. Ижкарын ньыль интыын светофоръёс но фотовидеокамераосын огъетъёс пуктӥзы. Тегъёс: Мерлык Авто Ижкар Удмуртия сюресъёс тупатъянужъёс транспортъяносюресвозёсъяминистерство АлексейГорбачёв  